Berlingske Tidende, 1832-02-03
Veile. Vor gode Konges Fødselsdag blev atter i Aar seiret her med den Hjertelighed, man i Danmark er vant til Jngen store eller glimrende Festligheder fandt Sted; kun simple og tarvelige, thi saaledes troede vi værdigst at høitideligholde den Fyrstes Fødselsdag, hvis eget Liv, i alle dets Momenter, er et Exempel paa ædel Simpelhed og Tarvelighed. Vore smaae fredelige Kanoner bebudede alt i den aarle Morgenstund den kjære Dag, og hver trofast Borger glædede sig ved den gam bekjendte Lyd, der var saa rig paa Minder. Disse kaldtes tilbage om Middagen, da vort lille borgerlige Musikkorps drog igjennem Gaderne. Vi sammenlignede vor Forfatning med andre Staters, og takkede Gud, at Fredens Palmer agtes høiere af vor elskede Frederik, end Krigens blodige Laurbær. Om Aftenen fejredes Festen i flere Familier og paa Byens Klub af Embedsmænd og Borgere. Efterat tvende vakkre, i Anledninaf Festen, af Cand. Theol. Schjøtt forfattede Sange, vare at sjungne, udbragte her vor Amtmand, Hr. Stiftamtmand Ridder, Hoppe, i den talrige Kreds, en hjertelig i Alles Bryst gjenklingende Skaal for vor ædle Landsfader. Ved det paafølgende Bal morede Ungdommen sig til langt ud paa Natten, da Selskabet skiltes af med de bedste Ønsker for Konge og Fæderne land. - - - Da vor duelige og stræbsomme Skibsbygmester Prinz just paa samme Tid havde faaet sit under Bygning værende Skib, paa henved 1000 Tønder, færdigt, blev det passende bestemt til at løbe af Stabel paa den høje Fridag. Da det var det første Skib, som blev bygget her, siden den nye Havn blev anlagt af Veiles ældre Overøvrighed, Hr. Amtmand og Ridder Treschow, hvis Minde stedse bevares med Taknemmelighed, saa blev dette den nye Havns første og yngste Skib opkaldt efter Hr. Amtmand Treschow efterat Hr. Pastor Krarup ved en passende Tale havde indviet det til dets nye Bestemmelse. Under Kanonernes Torden, Jnstrumenternes Lyd og under vaiende Vimpler og Flag fra de i Havnen liggende Skibe, udbragtes ogsaa ved denne Leilighed Skaaler for Landets drivtige Embedsmænd og Borgere. - Saaledes end denne Nationalfest; den vende ofte under heldige Varsler tilbage, Aarhuus den 31te Januar. - Danmarks kjæreste Festdag, den 28de Januar, paa hvilken vor høit elskede Konge i Aar indtraadte i sit 65de Aars Alder, blev som sædvanligt feiret her med den inderligste Glæde. Om Morgenen droge jublende Søefolk med Musik og Flag igjennem Gaderne, og om Middagen var Militairparade af Garnisonen og Borgervæbningen, hvorved der af Stiftamtmanden blev udbragt et: "Længe leve!" for Hs. Majestæt, som istemtes af Militairparaden og hele den øvrige forsamlede Folkemængde. Om Aftenen blev Høitideligheden, fortsat i Selskabet Polyhymnias festligtsmykkede Locale, ved en Tale og Sang, hiin af Hr. Pastor Brix, denne forfattet at Hr. Overlærer Blache. Derefter var et Festmaaltid paa henved 200 Couverts. De herved for Hs. Majestæt udbragte Skaale, bleve ledsagede med jublende Fryderaab. Derpaa var Bal til den lyse Morgenstund. Fra Theatret blev der i Gaar Aftes førend Skuespillet af Jomfrue Lindrup fremsagt en af Hr. Skuspildirecteur Müller forfattet Prolog, samt af den hele Forsamling afsjunget en af Hr. Overlærer Blache forfattet Folkesang, ledsagt af et trefoldigt Hurraraab.